ddrg/super_eurlex huggingface dataset:
P6_TA(2005)0509
Zahteva za za ščito imunitete Bruna Gollnischa
Sklep Evropskega parlamenta o zahtevi za za ščito imunitete in privilegijev Bruna Gollnischa
(2005/2072(IMM))
Evropski parlament ,
— ob upo števanju zahteve Luca Romagnolija za za ščito poslanske imunitete Bruna Gollnischa v pismu z
dne 7. aprila 2005, razgla šenega na plenarnem zasedanju dne 14. aprila 2005,
— ob upo števanju zagovora Bruna Gollnischa, izvedenega v skladu s členom 7(3) svojega Poslovnika,
— ob upo števanju členov 9 in 10 Protokola o privilegijih in imunitetah Evropskih skupnosti z dne 8.
aprila 1965 ter člena 6(2) Akta o volitvah članov Evropskega parlamenta s splo šnimi neposrednimi
volitvami z dne 20. septembra 1976,
— ob upo števanju sodb Sodi šča Evropskih skupnosti z dne 12. maja 1964 in 10. julija 1986 (1),
— ob upo števanju člena 26 francoske ustave,
— ob upo števanju člena 6(3) in člena 7 svojega Poslovnika,
— ob upo števanju poro čila Odbora za pravne zadeve (A6-0376/2005),
1. sklene, da bo zahtevo za za ščito imunitete in privilegijev Bruna Gollnischa zavrnil.
(1) Zadeva 101/63 Wagner proti Fohrmann in Krier [1964] PSES 195 ter 149/85 Wybot proti Faure in drugi [1986] PSES
2391.
P6_TA(2005)0510
Izvajanje razvojne zakonodaje
Resolucija Evropskega parlamenta o obto žbah glede zlorabe Zakona o zemlji škem pravu v Valenciji
ali Ley reguladora de la actividad urbanística (LRAU-zakon o razvojnih dejavnostih) in njegovihposledicah za evropske dr žavljane (peticije št. 609/2003, 732/2003, 985/2002, 1112/2002,
107/2004 in druge) (2004/2208(INI))
Evropski parlament ,
— ob upo števanju člena 6 Pogodbe EU, ki vklju čuje dolo čbe iz Evropske konvencije o varstvu človekovih
pravic in temeljnih svobo ščin, in člena 7 Pogodbe EU, ki dolo ča postopek pri ugotavljanju hudih in
ponavljajo čih se kr šitev na čel, navedenih v členu 6,
— ob upo števanju direktiv 92/50/EGS (
1) in 93/37/EGS (2) o javnih naro čilih, direktiv 85/337/EGS (3),
97/11/ES (4) in 2001/42/ES (5) o presoji vplivov na okolje in Direktive 2000/60/ES (6) o vodni politiki,
(1) Direktiva Sveta 92/50/EGS z dne 18. junija 1992 o usklajevanju postopkov za oddajo javnih naro čil storitev (UL L
209, 24.7.1992, str. 1).
(2) Direktiva Sveta 93/37/EGS z dne 14. junija 1993 o usklajevanju postopkov za oddajo javnih naro čil za gradnje (UL L
199, 9.8.1993, str. 54).
(3) Direktiva Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje
(UL L 175, 5.7.1985, str. 40).
(4) Direktiva Sveta 97/11/ES z dne 3. marca 1997 o spremembi Direktive 85/337/EGS o presoji vplivov nekaterih javnih
in zasebnih projektov na okolje (UL L 73, 14.3.1997, str. 5).
(5) Direktiva 2001/42/ES Evropskega parlamenta in Sveta z dne 27. junija 2001 o presoji vplivov nekaterih na črtov in
programov na okolje (UL L 197, 21.7.2001, str. 30).
(6) Direktiva 2000/60/ES Evropskega parlamenta in Sveta z dne 23. oktobra 2000 o dolo čitvi okvira za ukrepe Skup-
nosti na podro čju vodne politike (UL L 327, 22.12.2000, str. 1).23.11.2006 SL C 286 E/225 Uradni list Evropske unije
Torek, 13. december 2005
13.

pozdravlja odločitev o nadaljevanju pogajanj z Indijo o celovitem in vzajemno koristnem trgovinskem sporazumu, ki spodbuja skupne demokratične vrednote in človekove pravice, temeljne pravice delavcev in enakost spolov, zavezo k spodbujanju vključujočega, skladnega in na pravilih temelječega svetovnega reda, učinkovitega multilateralizma ter okrepljenega izvrševanja na področju trgovine in trajnostnega razvoja s poudarkom na boju proti podnebnim spremembam in izgubi biotske raznovrstnosti; pozdravlja odločitev o začetku pogajanj o ločenem sporazumu o zaščiti naložb in sporazumu o geografskih označbah; pozdravlja ustanovitev trajnih struktur med EU in Indijo, kot so dialogi na visoki ravni v več sektorjih; pozdravlja prizadevanja Indije, da izpolni cilje EU glede vsebine in časovnega razporeda; pozdravlja skupni predlog predsednice Ursule von der Leyen in predsednika vlade Narendre Modija o ustanovitvi Sveta za trgovino in tehnologijo med EU in Indijo;
5.

podpira tesnejše usklajevanje na področju obrambe in varnosti ter sodelovanje z nekaterimi državami vzhodnega partnerstva, da bi spodbujali strateške cilje varnosti ljudi in trajnega miru v regiji vzhodnega partnerstva in zunaj nje ter v ta namen spodbujali uporabo celostnega pristopa z izkoriščanjem celotnega potenciala SVOP v povezavi z ustreznimi instrumenti politike; odločno podpira misije SVOP v pridruženih državah vzhodnega partnerstva; odločno vztraja, da je treba okrepiti varnostno razsežnost politike vzhodnega partnerstva EU, razviti strateška varnostna partnerstva z nekaterimi državami vzhodnega partnerstva, okrepiti dialog in sodelovanje na področju zunanje in varnostne politike ter razviti dejavnejšo vlogo EU pri umirjanju napetosti, preprečevanju prihodnjih konfliktov, posredovanju in ukrepih za krepitev zaupanja, pa tudi pri reševanju konfliktov, boju proti hibridnim grožnjam, dezinformacijam in propagandi, pomoči in sodelovanju na področju civilne obrambe ter pri podpiranju celovitega pregleda varnostnega sektorja v državah vzhodnega partnerstva, pri katerem bi opredelili področja obrambe in varnosti, ki jih je treba izboljšati, ter omogočili EU in državam članicam, da uskladijo svojo podporo; meni, da bi bilo treba še naprej spodbujati usklajevanje in postopno zbliževanje zunanje in varnostne politike EU in držav vzhodnega partnerstva v skladu z zavezami, ki so jih te države dale EU; poziva države vzhodnega partnerstva, naj se uskladijo s politiko sankcij EU proti Rusiji zaradi agresije proti Ukrajini;
43.

poudarja, da lahko uporaba tehnologij daljinskega zaznavanja, kot so satelitski posnetki, za dopolnitev popisov na terenu in inšpekcijskih pregledov pomaga pristojnim organom na ravni EU in nacionalni ravni, da bodo natančneje in hitreje prepoznavali velika območja nezakonite sečnje; poudarja, da je treba te podatke umeriti s podatki, zbranimi s spremljanjem na tleh, in tako zagotoviti točnost ugotovitev; poziva države članice, naj dodobra izkoristijo orodja, ki so jim na voljo v okviru Satelitskega centra EU, da bi okrepile svoje zmogljivosti v boju proti nezakoniti sečnji; ugotavlja, da je sekanje v gozdu sicer mogoče odkriti s satelitskimi posnetki, a je še vedno izziv, kako razlikovati med zakonito in nezakonito sečnjo; poudarja, da je učinkovitost satelitskih virov pri zaustavljanju in zmanjševanju nezakonite sečnje odvisna od zmožnosti organov, da tako pridobljene informacije uporabijo in uskladijo z drugimi orodji za spremljanje (na tleh) in podatkovnimi zbirkami; meni, da lahko satelitski posnetki dopolnijo inšpekcijske preglede na terenu in podatke s terenskih popisov, torej so dragoceno sredstvo za odkrivanje nezakonite sečnje in lahko na podlagi zaznanih gozdnih cest zunaj dovoljenih območij neposredno pomagajo sklepati na nezakonite poseke;
23.

pozdravlja napredek pri omogočanju enakih možnosti in poziva k nadaljnjim izboljšavam pri uveljavljanju enakosti spolov, lastninskih pravic, varstva podatkov, pravic invalidov in pravic manjšin na področju izobraževanja, jezikov, samoopredelitve in varstva kulturne dediščine; poziva oblasti, naj s sistemskim in učinkovitim institucionalnim pristopom zagotovijo enako obravnavo oseb LGBTI+ in romskih manjšin ter odpravijo večplastno diskriminacijo, s katero se soočajo te skupine; pozdravlja sprejetje podzakonskega akta o izobraževanju manjšin in poziva vlado, naj hitro sprejme preostalo izvedbeno zakonodajo v zvezi z okvirnim zakonom o varstvu narodnih manjšin iz leta 2017, tudi kar zadeva samoopredelitev in uporabo manjšinskih jezikov; poziva oblasti, naj omogočijo nediskriminatoren dostop do izobraževanja, in Albanijo, naj učinkovito varuje lastninske pravice in kulturno dediščino vseh etničnih in narodnih manjšin ter poskrbi za enake možnosti in ustrezno zastopanost manjšin v političnem in kulturnem življenju, javnih medijih, upravi in sodstvu;
1.

poziva k novemu trgovinskemu instrumentu, ki bo skladen s Svetovno trgovinsko organizacijo ter bo dopolnjeval pravila o potrebni skrbnosti podjetij glede trajnostnosti in prepovedoval uvoz in izvoz proizvodov, proizvedenih ali prepeljanih s prisilnim delom, in ki bi ga bilo treba dopolniti z ukrepi za trgovino znotraj EU; poudarja, da mora biti vsak prihodnji okvir EU sorazmeren, nediskriminatoren in učinkovit ter spoštovati zavezo odprtemu in na pravilih temelječemu trgovinskemu sistemu; poudarja, da bi lahko novi predlog temeljil na dobri praksi držav s podobno zakonodajo, kot so ZDA in Kanada;
33.

poudarja, da si je treba prizadevati za sinergijo in povečati sodelovanje s programi Unije za zunanje delovanje, kot so instrument za sosedstvo ter razvojno in mednarodno sodelovanje, naložbe v razvoj svetovne infrastrukture v programu Global Gateway in instrument za predpristopno pomoč, da bi povečali raziskovalne in inovacijske zmogljivosti ter visoko šolstvo v partnerskih državah in okrepili že obstoječa partnerstva, zlasti tista z afriškimi partnerji; meni, da je enako pomembno povečati zmogljivosti za raziskave in inovacije v delegacijah EU po svetu in tako zagotoviti resnično globalen pristop k raziskavam in inovacijam EU;
61.

ponovno poudarja pomen raziskav in inovacij za trajnostnost sektorja ekološkega kmetovanja in za izpolnitev družbenih pričakovanj glede biotske raznovrstnosti, podnebnih sprememb in prilagajanja nanje, glede dobrobiti živali in učinkovite rabe virov ter pozdravlja namero Komisije, da bo v podporo tem ciljem namenila finančna sredstva iz programa Obzorje Evropa; glede tega poudarja, da so potrebne raziskave in inovacije za spodbujanje prehoda na ekološko kmetijstvo, tudi na ekološko živinorejo, zato da bi poiskali alternative nekaterim vložkom v kmetijstvu in predelavi ter s tem povečali donos in zagotovili, da bo na voljo potrebna beljakovinska krma, pa tudi vitamini in fitofarmacevtska sredstva, zlasti rešitve za biotično varstvo rastlin, gnojila in genski viri, da bi nadalje razvili trdne sisteme kmetovanja in povečali odpornost zoper sušo, škodljivce in bolezni; poziva Komisijo, naj spodbuja in podpira sodelovanje med raziskovalnimi skupnostmi, ki se ukvarjajo z ekološko in konvencionalno hrano in kmetovanjem, zlasti prek evropskega partnerstva za inovacije na področju kmetijske produktivnosti in trajnostnosti (EIP AGRI);
187.

pozdravlja ustanovitev središča znanja o raku v letu 2021, ki bo prispevalo k izmenjavi in usklajevanju znanstvenih in tehničnih pobud v zvezi z rakom na ravni EU; meni, da bi moralo središče znanja vključevati vse deležnike (predstavnike nacionalnih programov za obvladovanje raka, združenj pacientov in oskrbovalcev, akademskih združenj, ustreznih organov in agencij EU, predstavnikov gospodarskih subjektov itd.); meni, da bi moralo to središče temeljiti na pregledovanju podatkov, poročilih evropskih referenčnih mrež in registrih raka; meni, da bi moralo biti njegovo poslanstvo jasno opredeljeno in vključevati: (a) koordiniranje mreže vseh nacionalnih programov za obvladovanje raka; (b) pripravo evropskega načrta za začetek obsežnih preventivnih kampanj in izobraževalnih programov za promocijo zdravja; (c) usklajevanje oblikovanja skupnih meril kakovosti za usmerjanje nacionalne akreditacije presejalnih programov, registrov raka in centrov za oskrbo raka; (d) razvijanje, na podlagi najnovejših znanstvenih dokazov, smernic klinične prakse in shem zagotavljanja kakovosti za izboljšanje celotnega procesa oskrbe za vse vrste raka, zlasti za redke vrste raka in vrste raka pri otrocih; (e) priprava letnih poročil in vzpostavitev okvirov za izboljšanje zbiranja podatkov iz presejalnih programov, registrov raka in evropskih referenčnih mrež na ravni EU; (f) predstavitev študij o vplivu preprečevanja in diagnoze, vključno z ocenami o zmanjšanju gospodarskih stroškov, ki nastanejo zaradi povečanih naložb na teh področjih; (g) usklajevanje izmenjave dobrih praks in rezultatov med evropskimi referenčnimi mrežami in celovitimi onkološkimi centri; (h) oblikovanje celovitega modela, ki bo temeljil na evropskem načrtu za boj proti raku in programu Obzorje Evropa, s prispevki bolnikov in oskrbovalcev, da se opredelijo prednostne naloge raziskav in po možnosti omogoči razvoj usklajene in učinkovite skupine za raziskovanje raka v Evropi; (i) lajšanje izmenjave anonimiziranih podatkov, zbranih v evropskem oblaku za raka, zdravnikom in raziskovalcem, pa tudi subjektom, ki razvijajo zdravstvene storitve in sodobne tehnološke rešitve za paciente z rakom; (j) podpiranje skupnih programov usposabljanja za zdravstveno osebje, paciente in oskrbovalce; (k) zagotavljanje posodobljenih, preverjenih in preglednih informacij državljanom in strokovnjakom o vzrokih in zdravljenju raka ter zakonodaji EU v zvezi z rakom; (l) spremljanje ravni izvajanja ustreznih priporočil v nacionalnih programih za obvladovanje raka držav članic in redno omogočanje dostopa do rezultatov tega spremljanja; (m) predlaganje merljivih in ponovljivih kazalnikov glavnih izidov, ki so navedeni v evropskem načrtu za boj proti raku;
1.

opozarja, da je pravica do peticije najstarejši instrument neposredne državljanske udeležbe na ravni Unije ter da je najpreprostejši in najbolj neposreden način, da državljani stopijo v stik z institucijami Unije in izrazijo svoje mnenje o zakonodaji in političnih odločitvah, sprejetih na ravni Unije, pa tudi vložijo pritožbe glede vrzeli ali nepravilnega izvajanja; opozarja, da je število prejetih peticij glede na prebivalstvo Unije še vedno majhno in da obstajajo v zvezi z uveljavljanjem pravice do peticije precejšnje razlike med državami članicami, regijami in jeziki; meni, da lahko ciljno usmerjene kampanje obveščanja in državljanska vzgoja o državljanskih pravicah EU dosežeta širše prebivalstvo in prineseta oprijemljive rezultate pri ozaveščanju o državljanskih pravicah na ravni EU; poudarja, da ima Odbor za peticije na voljo širok izbor instrumentov, in sicer pripravo osnutkov poročil in resolucij, javne predstavitve, tematske delavnice in misije za ugotavljanje dejstev, s katerimi se lahko odzove na pomisleke državljanov ter spodbudi Evropski parlament, druge evropske institucije in nacionalne organe k ukrepanju; poziva Odbor za peticije, naj okrepi sodelovanje z nacionalnimi parlamenti in sklene partnerstvo, ki bo omogočalo izmenjavo najboljših praks;
—

ob upoštevanju Uredbe (EU) 2019/817 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju meja in vizumov ter spremembi uredb (ES) št. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 in (EU) 2018/1861 Evropskega parlamenta in Sveta ter Odločbe Sveta 2004/512/ES in Sklepa Sveta 2008/633/PNZ (1), zlasti členov 28(5) in 73(6) Uredbe,
48.

meni, da je odgovornost in vloga Unije in njenih držav članic, da storijo več za ohranitev procesa evropskega povezovanja, zaščitijo evropske vrednote in načela, vključno z načelom lojalnega sodelovanja, ter preprečijo morebitni ponovni izstop iz EU; v zvezi s tem obžaluje zadržanost in omejeno sodelovanje Evropskega parlamenta in njegovih odborov pred referendumom v Združenem kraljestvu, zaradi česar so državljani Združenega kraljestva, ki so bili takrat državljani EU, ostali brez popolnega dostopa do informacij o delovanju EU in posledicah izstopa; poudarja, da bi bilo treba vzpostaviti varovalke, s katerimi bi zagotovili, da bo javna razprava, preden država članica sproži postopek po členu 50 PEU, zadevnim državljanom omogočila, da sprejmejo informirano odločitev; poziva države članice in EU, naj državljanom EU dosledno zagotavljajo obsežne informacije o delovanju Evropske unije, področjih njenega delovanja, postopkih odločanja, pravicah državljanov EU in posledicah izstopa iz EU; meni, da je v zvezi s tem konferenca o prihodnosti Evrope priložnost za okrepljen dialog z državljani in civilno družbo o Evropski uniji in o tem, kako naj se razvija; spodbuja Komisijo, naj pripravi predlog, ki bo evropskim političnim strankam omogočil financiranje referendumskih kampanj, povezanih z izvajanjem PEU ali PDEU;
4.

ponovno poudarja, da v celoti podpira pogodbo NPT in njene tri stebre, ki se medsebojno dopolnjujejo, kot enega najbolj splošno sprejetih pravno zavezujočih instrumentov in temelj režima neširjenja jedrskega orožja; opozarja, da je ta pogodba prispevala k spoštovanju širokega nabora standardov v zvezi z razorožitvijo in miroljubno uporabo jedrske energije, hkrati pa je uveljavila standard neširjenja jedrskega orožja; pričakuje, da bodo države z jedrskim orožjem sprejele ukrepe v dobri veri, da bi izpolnile svoje obveznosti iz pogodbe in izkazale resnično zavezanost jedrski razorožitvi, in sicer s sprejetjem konkretnih ukrepov iz končne pogodbe NPT iz leta 2010 ter z okrepitvijo standarda neširjenja jedrskega orožja in razširitvijo zmogljivosti IAEA za varovanje; opozarja, da prihodnost pogodbe NPT ne bi smela biti samoumevna, in poziva države pogodbenice, naj po svojih najboljših močeh prispevajo k uspešnemu in ambicioznemu izidu prihajajoče 10. pregledne konference v vseh njenih stebrih – razorožitev, neširjenje orožja ter miroljubna raba jedrske energije –, tako da se dogovorijo o vsebinski končni izjavi, ki bi prispevala k nadaljnji krepitvi pogodbe NPT in pripomogla k ohranjanju strateške stabilnosti in zaustavitvi nove oborožitvene tekme; poziva vse države, naj podpišejo pogodbo NPT, k njej pristopijo in ji ostanejo zavezane; poziva, naj se na 10. pregledni konferenci NPT razpravlja o vrzeli v pogodbi o neširjenju jedrskega orožja pri izvozu jedrskih pogonskih reaktorjev za vojaške namene; poziva države članice EU, naj na pregledno konferenco pošljejo svoje najvišje politike; poziva vse države pogodbenice NPT, da zato v okviru te pogodbe sodelujejo konstruktivno in se dogovorijo o realističnih, učinkovitih, konkretnih, vzajemnih in preverljivih ukrepih, ki so potrebni za uresničitev skupnega cilja jedrske razorožitve;
16.

z zaskrbljenostjo ugotavlja, da svetovne spletne platforme zelo negativno vplivajo na medijski sektor, saj imajo prevladujoč položaj na trgu podatkov in oglaševanja, ter korenito spreminjajo potrošniške vzorce javnosti; poudarja, da so potrebni enaki konkurenčni pogoji; v zvezi s tem poudarja, da veljavna zakonodaja ne zagotavlja vedno poštenega okolja za ključna vprašanja v spletnem ekosistemu, kot so dostop do podatkov in njihova preglednost, platforme in algoritemska odgovornost, pravila oglaševanja, zlasti kar zadeva spletno politično oglaševanje, ki so nadvse pomembna za to, da lahko evropski medijski in avdiovizualni deležniki pošteno konkurirajo tem platformam; je zaskrbljen zaradi poslovnih praks platform, s katerimi odstranjujejo ali posegajo v zakonito vsebino, zagotovljeno v skladu z uredniško odgovornostjo ponudnika storitev, za katero veljajo posebni standardi in nadzor; meni, da je nujno treba sprejeti ustrezno zakonodajo, ki bo pomagala odpraviti te pomanjkljivosti, zlasti prihodnji akt o digitalnih storitvah in akt o digitalnih trgih, ter zelo poostren kodeks ravnanja glede dezinformacij; ugotavlja, da državljani do novic in raznih vsebin vse pogosteje dostopajo prek platform tretjih strani, kot so družbena omrežja in združevalniki novic; obenem poudarja, da ozaveščena uporaba spletnih platform ljudem omogoča dostop do informacij, zlasti v državah in regijah z nizko stopnjo medijske svobode;
2.

opozarja, da je trajno stabilnost in mir v Somaliji mogoče doseči zgolj s socialnim vključevanjem in dobrim upravljanjem, ki bo temeljilo na demokratičnih načelih in pravni državi; zato poziva somalske voditelje, naj okrepijo prizadevanja za sklenitev volilnega procesa v državi in do konca izpeljejo vključujoče in verodostojne volitve v spodnji dom parlamenta pred koncem leta 2021, da bo mogoče čim prej organizirati tudi predsedniške volitve; poudarja, da mora volilni proces potekati mirno v skladu z že dogovorjenim časovnim razporedom z dne 27. maja 2021; poleg tega poziva somalske voditelje, naj ravnajo zadržano in se vzdržijo vseh dejanj, ki bi lahko zaostrila politične napetosti ali nasilje, da bi dosegli stabilnost in skupini Al Šabab onemogočili, da bi pridobila politični vpliv; poziva k polnemu spoštovanju temeljnih pravic med kampanjo in v času volitev, tudi pravice do mirnega zbiranja ter svobode gibanja, združevanja in izražanja; obsoja vsakršno pretirano uporabo sile s strani vladnih sil proti politični opoziciji ali protestnikom; svari pred kakršnimi koli nadaljnjimi pobudami, ki bi vodile k podaljšanju predhodnih mandatov brez široke podpore somalskih deležnikov, in nasprotuje vsem vzporednim postopkom ali delnim volitvam;
23.

z obžalovanjem ugotavlja, da je bilo v oceni navedeno, da se poročila o izvajanju, ki jih predložijo države prejemnice, zelo razlikujejo po dolžini, vsebini in stopnji podrobnosti podatkov; z zaskrbljenostjo ugotavlja, da zaradi teh razlik ni mogoče izvajati sistematičnih in primerjalnih analiz dosežkov ali primerjati predvidenih rezultatov z doseženimi; ugotavlja tudi, da so analizirane študije primerov pokazale pogoste razlike med predpostavkami o prednostnih nalogah za podporo iz solidarnostnega sklada v izvedbenem sporazumu in dejanskimi potrebami na kraju samem; je zaskrbljen, ker je zaradi premalo informacij in primerljivih podatkov težje učinkovito spremljati, kako Komisija izvaja solidarnostni sklad, to pa lahko ogrozi njegovo uspešno in učinkovito uporabo ter negativno vpliva na spodbujanje teritorialne, ekonomske in socialne kohezije v EU;
18.

ponovno opozarja kenijske oblasti, da so dolžne spoštovati pravico do svobode mnenja in izražanja mnenja iz člena 19 Mednarodnega pakta o državljanskih in političnih pravicah ter da morajo zagotavljati temeljne pravice iz Afriške listine in drugih mednarodnih ter regionalnih instrumentov o človekovih pravicah, vključno s Sporazumom iz Cotonouja, zlasti členov 8 in 96; poziva kenijsko vlado, naj v vseh okoliščinah zagotovi telesno nedotakljivost in duševno dobro počutje vseh beguncev, ne glede na njihovo spolno usmerjenost, spolno identiteto ali spolni izraz;
F.

ker je Rusesabaginovo zdravstveno stanje v priporu po navedbah skrb zbujajoče, saj je preživel raka in je srčni bolnik; ker je njegov odvetnik sporočil, da je Rusesabagina zamudil dva presejalna testa za odkrivanje raka, uprava zapora pa mu je preprečila dostop do zdravil na recept, ki mu jih je predpisal belgijski zdravnik, zato je imel psihične in fizične težave; ker je bilo to ravnanje uprave v nasprotju z 12. in 14. členom ruandske ustave, ki govorita o pravici do življenja, pravici do telesne nedotakljivosti in zaščiti pred nečloveškim ali poniževalnim ravnanjem;
14.

spominja, da mora Komisija pri objektivni, neodvisni, pravični in temeljiti kvalitativni oceni kršitev načela pravne države upoštevati ustrezne informacije iz razpoložljivih virov in priznanih institucij, po potrebi tudi sodbe Sodišča Evropske unije ter ustreznih nacionalnih in mednarodnih sodišč, poročila Računskega sodišča, letno poročilo Komisije o pravni državi, pregled stanja na področju pravosodja v EU, poročila Evropskega urada za boj proti goljufijam (OLAF) in Evropskega javnega tožilstva (EJT) ter sklepe in priporočila ustreznih mednarodnih organizacij in mrež, tudi teles Sveta Evrope, kot so Skupina držav proti korupciji pri Svetu Evrope (GRECO) in Beneška komisija, zlasti njegov seznam meril za pravno državo, ter evropske mreže vrhovnih sodišč in sodnih svetov; poziva Komisijo, naj zagotovi informacije o tem, kako bo zbirala, analizirala in ocenjevala te informacije pri pripravi primerov;